CELEX: C2006/310/08
Language: el
Date: 2006-12-16 00:00:00
Title: Υπόθεση C-402/06: Αίτηση για την έκδοση προδικαστικής αποφάσεως, την οποία υπέβαλε το Hoge Raad der Nederlanden (Κάτω Χώρες) στις 27 Σεπτεμβρίου 2006 — Op- en Overslagbedrijf Van der Vaart BV κατά Staatssecretaris van Financiën

16.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 310/5
            
         Αίτηση για την έκδοση προδικαστικής αποφάσεως, την οποία υπέβαλε το Hoge Raad der Nederlanden (Κάτω Χώρες) στις 27 Σεπτεμβρίου 2006 — Op- en Overslagbedrijf Van der Vaart BV κατά Staatssecretaris van Financiën
   (Υπόθεση C-402/06)
   (2006/C 310/08)
   Γλώσσα διαδικασίας: η ολλανδική
   Αιτούν δικαστήριο
   Hoge Raad der Nederlanden
   Διάδικοι στην υπόθεση της κύριας δίκης
   
      Αναιρεσείουσα: Op- en Overslagbedrijf Van der Vaart BV
   
      Αναιρεσίβλητος: Staatssecretaris van Financiën
   Προδικαστικά ερωτήματα
   
               1)
            
            
               Έχει η κλάση 0406 της ΣΟ την έννοια ότι μπορεί να καταταγεί σε αυτή ένα προϊόν που λαμβάνεται μέσω πήξεως γάλακτος και απομακρύνσεως (ενός μεγάλου μέρους) του ορού γάλακτος, στο οποίο απαντά οροπρωτεΐνη έως 2 % κατά βάρος και κατά τη διάρκεια της διαδικασίας ξηράνσεως επί 24 έως 36 ώρες εξαλείφονται πρωτεΐνες συνεπεία της δράσεως ενός προστεθέντος ενζύμου;
               Σε περίπτωση καταφατικής απαντήσεως στο πρώτο ερώτημα:
            
         
               2)
            
            
               Βάσει ποιων κριτηρίων, όσον αφορά την περιεκτικότητα σε λιπαρές ουσίες και τη μορφή εμφανίσεως, πρέπει να καθορίζεται αν ένα προϊόν μπορεί να καταταγεί ως τριμμένο τυρί ή ως τυρί σε σκόνη στη διάκριση 0406 20; Με άλλα λόγια:
               
                           α)
                        
                        
                           Μπορεί ένα προϊόν που είναι απαλλαγμένο ή σχεδόν απαλλαγμένο λιπαρών ουσιών να καταταγεί σ' αυτή τη διάκριση;
                        
                     
                           β)
                        
                        
                           Μπορεί ένα προϊόν, το οποίο αποτελείται από καζεΐνη και πλέον του 50 % υγρασία (ορού γάλακτος) και παρουσιάζεται με τη μορφή κόκκων κανονικών διαστάσεων 2 έως 4 mm, να καταταγεί σε αυτή τη διάκριση;